EkBass/fiwiki-20250220-pages-articles huggingface dataset:
Sangihenviheltäjä

Sangihenviheltäjä (Coracornis sanghirensis) on äärimmäisen uhanalainen endeemisenä Sangihen saarella Indonesiassa elävä lintu. Sangihenviheltäjä on noin 17 cm pitkä rastaiden kaltainen lintu. Selkä on yläpuoleltaan oliivinruskea, alaselkä enemmän kastanjanruskea. Vatsan väri on ruosteenruskea. Nokka on musta ja vahva. Laji voidaan sekoittaa kultabulbulin alalajiin Ixos affinis platenae, joka on isompi ja päältä vihertävämpi ja jonka rinta ja kaula ovat kellertävät. Laulu on kovaäänistä ja drongojenkaltaista säkeiden toistoa. Lisäksi chweep chweep -ääniä. Sangihenviheltäjät elävät 600–750 metrin korkeudella metsissä, joille ovat tyypillisiä kairapalmujen (Pandanus) suvun puumaiset kasvit. Sangihenviheltäjäkannan kooksi arvioidaan noin 50–250 yksilöä. Suurin uhka on metsien häviäminen maatalouden tieltä. Suurin osa Sanghihen alkuperäisistä metsistä on kaadettu. == Lähteet == Luokka:Viheltäjät Luokka:Uhanalaiset linnut Luokka:Äärimmäisen uhanalaiset lajit
Elastaasi

Elastaasi on molekyylibiologiassa seriiniproteaasien luokkaan kuuluva entsyymi, joka pilkkoo sidekudoksessa elastiini-nimistä proteiinia. Ihmiselimistössä elastaasia on perinteisesti ajateltu olevan kahdentyyppistä: haiman elastaasia ja valkosolujen elastaasia. Kuitenkin ihmisellä on kuusi geeniä, jotka koodaavat samankaltaisia elastaasiproteiineja: elastaasi 1, 2, 2A, 2B, 3A, ja 3B. Alan kirjallisuudessa käytetään haiman sisältämästä entsyymistä nimeä elastaasi-1, mutta todellisuudessa tällä viitataan elastaasiin 2A. Haiman elastaasin mittausta ulosteesta käytetään tutkittaessa haiman vajaatoimintaa, joka voi johtua esimerkiksi toistuvista haimatulehduksista tai perinnöllisistä sairauksista, kuten kystisestä fibroosista. ==Lähteet== Luokka:Hydrolaasit
Pilleri

Pilleri on pieni pallomainen lääkeannos. Pillereitä on valmistettu lääkejauheesta puristamalla ne muotoonsa erityisellä pillerilaudalla. Nykyään pillerit on korvattu tableteilla, kapseleilla tai liuoksilla. Sanaa pilleri käytetään yhä tableteista tai yleensä lääkevalmisteista, varsinkin ehkäisytableteista tai huumaustarkoituksessa käytettävistä lääketableteista. == Lähteet == Luokka:Lääkkeet
Expert

Expert International GmbH on sveitsiläinen, vuonna 1967 perustettu kodinkoneiden ja kuluttajaelektroniikan kauppaketju, joka on toiminut nykyisellä nimellään vuodesta 1971 lähtien. Se on maailman suurimpia kodinelektroniikan jälleenmyymälöiden liittoumia. Yritys perustettiin ruotsalaista radio- ja tv-laitteiden vähittäismyyntiketjua Samexia edustaneen Gunnar Nygrenin ja viiden muun maan vähittäismyyntiketjun edustajien aloitteesta. Kauppaketjun pääkonttori sijaitsee Zugissa Sveitsissä. Kauppaketjun kansainvälisesti rekisteröityä tuotemerkkiä käyttäneistä myymälöistä osa on ollut kauppaketjun omia liikkeitä ja osa on toiminut franchising-periaatteella. Pohjoismaissa aiemmin Expert-brändiä käyttänyttä kauppaketjua seurasi 2010-luvun lopulla Power-kauppaketju. ==Expert- kauppaketju Suomessa== === Historiaa === Expert-ketju rantautui Suomeen vuonna 1966 perustetun Radioliikkeiden Oy:n myötä. Vuoden 1976 alussa Expert-ketjuun kuului Suomessa 67 jäsenyritystä, joilla oli yhteensä 104 myymälää. Tuolloin Expert-ketju toimi 12 maassa. === Expert AS ja Expert ASA === Expert AS oli Norjasta lähtöisin oleva kodinkoneketju, joka on osa Power International AS -konsernia, joka on puolestaan norjalaisten Awilhelmsen AS:n ja Dolphin Invest AS:n yhteisesti omistama jälleenmyyntiketju. Yritys työllisti Suomessa yli 400 henkilöä vuonna 2014.Ismo Virta: Suomen suurimmat yritykset, Talouselämä 20/2014, sivu 44–45. Expert ASA Oy syntyi, kun norjalainen Expert AS -konserni hankki itselleen vuonna 1995 perustetun Konepiste J. Oja Oy:n tammikuussa 2007. Expert ASA Oy laajeni vuoden 2007 alun kahdeksan myymälän ketjusta jopa 48 myymälää käsittäväksi kauppaketjuksi. Ensimmäiset Uusi Expert -myymälät avattiin Raisioon ja Helsingin Itikseen. Vuoden 2015 aikana Expert avasi uudet myymälät Helsingin, Turun ja Tampereen Stockmann-tavarataloihin sekä muita myymälöitä mm. Tampereelle, Lappeenrantaan sekä Riihimäelle. Vuosina 2012 ja 2013 Expert ASA oli Talouselämä-lehden TE500-selvityksen mukaan kaupan alan kolmen eniten kasvaneen yrityksen joukossa. Suurin osa Expert-liikkeistä on sittemmin siirtynyt samaan konserniin kuuluvaan Power-ketjuun. Expert jatkaa kauppiasvetoisissa liikkeissä pienemmillä paikkakunnilla. Expert ASA Oy:n toiminimi muuttui 9. kesäkuuta 2016 Power Finland Oy:ksi. Vuoden 2016 aikana suurin osa Expert-myymälöistä muutettiin Powereiksi, ja Expert-nimellä jatkoivat kauppiasvetoiset liikkeet. Lokakuussa 2019 ilmoitettiin Expertin Suomessa jäljellä olleiden liikkeiden ja verkkokaupan sulkemisesta. == Lähteet == Luokka:Kodintekniikkakaupat
Turun maaoikeus

Turun maaoikeus eli maanoikeus () oli 1400-luvulla ja 1500-luvun alussa toiminut Suomen ylin tuomioistuin. == Tuomioistuimen perustaminen == Tuomioistuimen perusti vuonna 1407 Turkuun Ruotsin kuningas Eerik XIII Pommerilainen. Kuningas vieraili Suomessa 1407 ja teki aloitteen maanoikeuden perustamiseksi. Se mainitaan lähteissä ensi kerran 1411 ja se sai lopullisen muotonsa 1435. Kuningas antoi 1414 maanoikeudelle oikeuden ratkaista kuninkaalle kuuluneet oikeus- ja valitusasiat. Oikeuden toiminta ilmeisesti keskeytyi, sillä sen ratkaisuista ei ole tietoja vuosilta 1417–1433. Kuningas antoi 1435 perustamiskirjeen, johon sisältyi määräykset maanoikeuden kokoonpanosta ja toimivallasta. Ajan oikeuskäsityksen mukaan ylin tuomiovalta oli kuninkaalla. Koska Eerik Pommerilaisen hovi sijaitsi Tanskassa, olisi muutoksenhaku alioikeuden päätökseen ollut suomalaisille erityisen hankalaa. == Maaoikeuden luonne == Turun maaoikeus oli pysyvä tuomioistuin ja poikkesi Maunu Eerikinpojan maanlaissa määritellyistä satunnaisesti kokoontuvista kuninkaankäräjistä, joille myös oli suotu oikaisuvaltaa. Vuonna 1435 tarkennettiin maaoikeutta koskevaa sääntöä: jäseninä tuli olla Turun piispan lisäksi myös Turun tuomiokapitulin jäsen, Suomen valtaneuvokset, laamannit ja kihlakunnantuomarit. Lisäksi Turun maaoikeuden kokoonpanoon kuului kuninkaankäräjien tapaan 12-miehinen kuninkaan lautakunta.Hemmer, s. 142–143. Maanoikeus kokoontui yleensä Turussa aluksi vuosittain, myöhemmin harvemmin. 1400-luvun loppua kohden maaoikeuden asema muuttui alisteisemmaksi kuninkaalle ja se kokoontuikin ainoastaan tämän käydessä Turussa. 1500-luvun alkuvuosien jälkeen ei Turun maaoikeudesta ole mainintoja säilyneissä asiakirjoissa. Ennen seuraavan pysyvän valitusasteen eli Turun hovioikeuden perustamista vuonna 1623 ylimpänä asteena Suomessa toimivat erilaiset lyhytaikaiset kuninkaan valtuuttamat tuomioistuimet. Yhteistä näille oli, että niiden toimialueena oli koko Ruotsin valtakunta ja että ne tarvittaessa matkustivat valitusastetta tarvitseville paikkakunnille.Hemmer, s. 143–146. Toisin kuin nykyisissä kiinteistöasioihin keskittyvissä maaoikeuksissa, Turun maaoikeudessa ratkottiin kaikki rikos- ja riita-asiat. Maaoikeus sai käsitellä vain kihlakunnantuomarin ja laamannin ratkaisemia tapauksia sekä piispaa, laamanneja ja vouteja koskevia valituksia. Turun maaoikeudesta on viimeinen maininta vuodelta 1504. == Lähteet == * * Otavan iso tietosanakirja, Otava 1963 * Uusi tietosanakirja, Tietosanakirja oy 1963 * Facta 2001, WSOY 1984 * Tapio Salminen: Suomen linnojen ja voutikuntien hallinto vuosina 1412–1448 === Viitteet === Luokka:Turun historia Luokka:Suomen keskiaika Luokka:Suomen entiset tuomioistuimet
Idän lohikäärme

Idän lohikäärme (The Last Dragon) on vuonna 1985 ensi-iltansa saanut toimintaelokuva, jonka on tuottanut Rupert Hitzig ja ohjannut Michael Schultz. Suomessa elokuva tuli ensi-iltaan 13. syyskuuta 1985 ja se julkaistiin myös VHS-muodossa. ==Juoni== Nuori Leroy Green koskettaa viimeistä tasoa taistelulajissaan. Hänen opettajansa kokee ettei voi auttaa Leroyta enää. Leroy lähtee seikkailuun kohti taistelulajinsa viimeistä tasoa ja kohtaa matkallaan vaarallisen tv-tuottajan Eddie Arcadianin (Murney), sekä Harlemin shōgunin, joka haluaa olla taistelijoiden mestari. Lisäksi Leroy joutuu pelastamaan kaunista Laura Charlesia pakkomielteisen tuottajan kynsistä. ==Arvioita== Video-oppaassa vuodelta 1994 Markku Salmi piti elokuvaa vauhdikkaana ja antoi sille kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * * Elokuvalle tehty WWW-sivu Luokka:Vuoden 1985 yhdysvaltalaiset elokuvat Luokka:Yhdysvaltalaiset toimintaelokuvat Luokka:Ninjaelokuvat
Kieliopillistuminen

Kieliopillistuminen on kielen kehitykseen liittyvä ilmiö, jossa itsenäinen sana muuttuu kieliopilliseksi muodoksi, kuten artikkeliksi tai sijamuodon päätteeksi. Usein kehitys on ollut samansuuntainen monissa eri kielissä. Kieliopillistumiselle on tyypillistä mm. seuraavat mekanismit: * Sana menettää alkuperäisen merkityksensä. * Sanaa aletaan käyttää uudessa kontekstissa. * Sana menettää alkuperäiseen kategoriaansa liittyviä morfosyntaktisia piirteitä, kuten taivutuksen. * Sanan äänneasu kuluu, se esimerkiksi lyhenee.Heine & Kuteva s. 2. Artikkelit ovat yleensä kehittyneet kieliopillistumalla. Esimerkiksi englannin indefiniittinen eli epämääräisyyttä osoittava artikkeli a(n) on kehittynyt lukusanasta one 'yksi'. Vastaava kehitys on tapahtunut albaniassa, baskissa, ewessä, lezgissä, moressa (nigeriläis-kongolainen kieli, puhutaan Burkina Fasossa), ranskassa, rapanuissa, saksassa, tamilissa, turkissa ja unkarissa.Heine & Kuteva s. 220-221. Definiittinen eli määräisyyttä ilmaiseva artikkeli on usein kehittynyt demonstratiivipronominista 'se'. Englannissa pronominista that 'se, tuo' on kehittynyt definiittinen artikkeli the, ja unkarin sana az on sekä pronomini 'se, tuo' että definiittinen artikkeli.Heine & Kuteva s. 109-110. On myös esitetty ajatus, että suomen puhekielessä se-pronominia käytettäisiin definiittisen artikkelin tavoin, mutta tästä tutkijat eivät ole yksimielisiä.Larjavaara s. 302-303. ’Ympyrää’ merkitsevästä sanasta on usein kehittynyt prepositio tai postpositio ’ympärillä’, kuten albaniassa, baskissa, islannissa, kymrissä, latinassa, saksassa ja venäjässä.Heine & Kuteva s. 68. Myös suomessa sana ympyrä ja postpositio ympäri ovat ilmeisesti samaa alkuperää.Suomen sanojen alkuperä 3, hakusanat ympyrä ja ympäri. Itsenäisestä sanasta voi kehittyä myös sijamuodon pääte. Baskin komitatiivin pääte -ekin on kehittynyt sanasta kide, joka merkitsee ystävää, paria, seuralaista.Heine & Kuteva s. 91-92. Vastaavasti viron komitatiivin sijapääte -ga (esimerkiksi pojaga 'pojan kanssa, poikineen') on kehittynyt sanasta kaasas ’kanssa, mukana’. Vatjassa vastaava pääte on -kaa. Vastaava ilmiö on havaittavissa myös suomen puhekielessä, mutta kehitys ei toistaiseksi ole edennyt kirjoitetun kielen tasolle.Suomen sanojen alkuperä 1, hakusana kanssa. ==Lähteet== ===Viitteet=== Luokka: Kielioppi
Maatiainen

Maatiainen, tavallisesti maatiasrotu, on jalostamaton kotieläin tai viljelykasvi. Joskus sanaa käytetään myös kotoisen kannan pohjalta jalostetuista roduista tai lajikkeistaNykysuomen Sanakirja, 2. osa (L-R), 10. painos, WSOY 1988, ISBN 951-0-09106-5.. Maatiaiskasvit ovat aikojen kuluessa luonnon ja ihmisen vuorovaikutuksessa muovautuneita ja kehittyneitä koriste- tai hyötykasveja. Maatiaiskasvien paikalliset kannat saattavat olla hyvinkin erityispiirteisiä. Maatiaiskasvien arvo on erityisesti niiden geneettisessä potentiaalissa, luonnon monimuotoisuudessa sekä kulttuurihistoriassa. Maatiainen ry. valitsee vuosittain yhden kasvin vuoden maatiaiskasviksi. Vuoden 2008 maatiaiskasviksi valittiin maa-artisokka.Maatiainen ry. Esimerkkejä maatiaisista ovat maatiaiskissa ja maatiaisperuna. == Katso myös == * Luettelo suomalaisista kotieläinroduista == Lähteet == ==Aiheesta muualla== * Luokka:Kotieläintalous Luokka:Eläinrodut Luokka:Viljelyskasvit
Jumbo (täsmennyssivu)

Jumbolla voidaan tarkoittaa: * Jumbo, tunnettu afrikannorsu * ”Jumbojet” tai ”jumbojetti”, Boeing 747, tai muusta ns. laajarunkoisesta lentokoneesta käytetty lempinimi. * Jumbo, kauppakeskus Vantaalla. * Aku Ankka Jumbo, sarjakuva-albumisarja * Jumbo, Billy Rosen tuottama musikaali * pakinoitsija Gustaf Johanssonin käyttämä nimimerkki
Silmäsyöpä

Silmäsyövät ovat silmästä lähtöisin olevia syöpätauteja. Silmäsyöpiä ovat muun muassa silmämelanooma ja pikkulasten yleisin syöpätauti retinoblastooma. Silmämelanooma syntyy voimakkaasti pigmentoituneeseen suonikalvostoon (uvea), joka muodostaa silmämunan seinämän keskimmäisen kerroksen. == Lähteet == Luokka:Syöpätaudit Luokka:Silmätaudit
Inside In/Inside Out

Inside In/Inside Out on brittiläisen indie rock -yhtyeen The Kooksin debyyttialbumi, jonka on tuottanut Virgin Recordsin Tony Hoffer. Se ilmestyi 23. tammikuuta 2006. Se on myynyt 1,5 miljoonaa kappaletta ympäri maailmaa. Albumin pituus on 40 minuuttia ja 51 sekuntia. == Kappaleet == # # # # # # # # # # # # # # # == Arviot == * Metacritic: 73/100Metacritic aggregate * Allmusic: Allmusic review * The Guardian: The Guardian * Rolling Stone: == Lähteet == Luokka:Vuoden 2006 esikoisalbumit Luokka:The Kooksin albumit
Konk

__NOTOC__ Konk on brittiläisen indie rock -yhtyeen The Kooksin toinen albumi. Albumin nimi tulee lontoolaisesta studiosta, jossa albumi tehtiin. Albumi ilmestyi 14. huhtikuuta 2008. Konkista julkaistiin myös tuplalevy jossa mukana on itse Konk-levyn lisäksi toinenkin levy, RAK. RAK on suurimmalta osalta Hugh Harrisin (kitara) laulama (mm. kappaleet Fa La La ja By My Side). Tupla- albumissa kannen Konk-otsikko on punainen toisin kuin normaalissa painoksessa, jossa se on sininen. Kappale Do You Wanna on soinut amerikkalaisessa TV- sarjassa Gossip Girl. Albumi nousi Yhdysvalloissa Billboard 200 -listan sijalle 41. ==Kappaleet== # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard, Hugh Harris ja Max Rafferty # #*päävokaalit - Luke Pritchard ;RAK, Konkin limited edition: # #*päävokaalit - Luke Pritchard # #*päävokaalit - Luke Pritchard # #*päävokaalit - Hugh Harris # #*päävokaalit - Hugh Harris # #*päävokaalit - Luke Pritchard # #*päävokaalit - Hugh Harris # #*päävokaalit - Luke Pritchard # #*päävokaalit - Luke Pritchard # #*päävokaalit - Luke Pritchard == Arviot == * Metacritic: 65/100Metacritic aggregate * Allmusic: Allmusic review == Lähteet == Luokka:Vuoden 2008 albumit Luokka:The Kooksin albumit
Mika Mäkitalo

Mika Mäkitalo (s. 12. kesäkuuta 1985 Turku) on suomalainen jalkapalloilija, joka kaudella 2019 edustaa Ykkösessä pelaavaa Turun Palloseuraa. Hän on pelipaikaltaan keskikenttäpelaaja. TPS:n riveihin Mäkitalo siirtyi tammikuussa 2019 yksivuotisella sopimuksella FC Interistä.Mika Mäkitalo vahvistaa TPS:n keskikenttää kaudella 2019 Mäkitalo on pelannut myös 31 poikamaaottelua. ==Saavutukset== Seurajoukkueessa: * Liigacup 2008 * Suomen mestaruus 2008 ** SM-hopea 2011, 2015 ** SM-pronssi 2014 *Suomen Cup 2018 Henkilökohtainen: * Veikkausliigan kuukauden joukkue (elokuu 2012, syyskuu 2013, heinäkuu 2014) ==Lähteet== * Liigapelaajat – Veikkausliiga === Viitteet === ==Aiheesta muualla== * Mäkitalo Veikkausliigan sivuilla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1985 syntyneet Luokka:Elävät henkilöt
Robert Nouzaret

Robert Nouzaret (s. 29. syyskuuta 1943) on ranskalainen jalkapallovalmentaja ja entinen puolustava keskikenttäpelaaja. ==Ura pelaajana== Nouzaret'n peliuran suurimmaksi saavutukseksi jäi Coupe de Francen mestaruus Olympique Lyonnais'n paidassa 1967. Hän edusti useita ranskalaisseuroja, muttei koskaan esiintynyt Ranskan maajoukkuepaidassa. Nouzaret lopetti uransa US Orléansin joukkueessa kauteen 1975–76. Hän oli toiminut seuran pelaajavalmentajana vuodesta 1974. Meriitit pelaajana * Coupe de France: 1967 ==Ura valmentajana== US Orléansin pelaajavalmentajana 1974 aloittanut Nouzaret on pitkällä valmennusurallaan toiminut useiden ranskalaisseurojen luotsina. Parhaiten hänet tunnetaan Montpellier HSC:n päävalmentajana kolmeen otteeseen. Lisäksi hän on toiminut seuran managerina vuosina 1991–1996. Valmennusurallaan Nouzaret luotsasi AS Saint-Étiennen kakkosliigan mestariksi 1999 ja Olympique Lyonnais'n kakkoseksi 1987. Korsikalaisseura SC Bastian päävalmentajana Nouzaret oli Coupe de Francen finaalissa 2002 häviämässä FC Lorientille 1–0. Maajoukkuevalmentajana Nouzaret debytoi Norsunluurannikon maajoukkueessa 1996. Hänen johdollaan Norsut etenivät puolivälieriin Afrikan mestaruuskisoissa 1998. Hän palasi Norsujen luotsiksi vuonna 2002. Toinen yritys ei ollut järin menestyksekäs Norsujen jäätyä Afrikan mestaruuskisojen karsintakierrokselle ensi kerran sitten vuoden 1976 turnauksen. Joulukuussa 2006 Nouzaret siirtyi Guinean maajoukkuevalmentajaksi. Hän johdatti joukkueen Afrikan mestaruuskisoihin 2008. Guinea oli alkulohkonsa toinen isäntämaa Ghanan joukkueen jälkeen jättäen taakseen Roger Lemerren luotsaaman Marokon joukkueen. Tie katkesi puolivälierissä 5–0 rökäletappioon Norsunluurannikon maajoukkueelle. Kesäkuussa 2009 Nouzaret ilmoitti jättävänsä Guinean maajoukkuevalmentajan tehtävät. Lähdön taustalla ovat Guinean heikot esitykset MM2010-karsinnoissa. Camara replaces Nouzaret Heinäkuussa 2010 Nouzaret palasi jälleen sorvin ääreen allekirjoitettuaan sopimuksen Kongon DT:n maajoukkueen päävalmentajan tehtävistä. Tavoitteena on johdattaa joukkue Afrikan mestaruusturnaukseen 2012. Nouzaret nouveau sélectionneur Nouzaret kuitenkin erosi tehtävistään kesken sopimuskautensa elokuun lopussa 2011 hänen ja maan jalkapalloliiton johdon välisen epäluottamuksen vuoksi. DR Congo coach Robert Nouzaret resigns Samalla 67-vuotias Nouzaret ilmoitti lopettavansa myös lähes 40 vuotta kestäneen valmennusuransa. Nouzaret quits as Congo coach Meriitit valmentajana * Coupe de France **Hopeaa 2002 * Ligue 2: 1999 **Hopeaa 1987 * Jalkapallon Afrikan-mestaruuskilpailut **Puolivälierät 1998, 2008 == Lähteet == Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1943 syntyneet Luokka:Elävät henkilöt
Taistelulähetin sota

Taistelulähetin sota on Pentti H. Tikkasen kirjoittama sotaromaani. Luokka:Pentti H. Tikkasen teokset Luokka:Romaanit toisesta maailmansodasta Luokka:Vuoden 1993 kirjat
Puuharyhmä

Puuharyhmä Oyj on suomalainen yhtiö, joka on keskittynyt teema-, vesi- ja huvipuistoliiketoimintaan. Puuharyhmän osakkeet myytiin vuonna 2007 espanjalaiselle Aspro Ocio S.A. -yritykselle. Aspro Ociolla on yli 30 huvipuistoa eri puolilla maailmaa. ==Huvipuistot== ===Nykyiset=== * Puuhamaa, Janakkalan Tervakoski * Serena, Espoo * Visulahti, Mikkeli * Tropiclandia, Vaasa ===Entiset=== * Wasalandia, Vaasa ==Lähteet== ==Aiheesta muualla== * http://www.puuharyhma.fi/ * Puuharyhmä Oyj Pörssitiedon netissä Luokka:Suomalaiset matkailualan yritykset Luokka:Entiset suomalaiset pörssiyhtiöt
Cherryvale

Cherryvale on Kansasin osavaltiossa sijaitseva pikkukaupunki Yhdysvalloissa. Kaupungin asukasluku oli 2 367 vuonna 2010. Kaupungin väestötiheys on 593,5 ihmistä neliökilometrillä. Kaupungin pinta-ala on 4,1 neliökilometriä, ja sen korkeus merenpinnasta on 155 metriä. Cherryvale kuuluu Montgomeryn piirikuntaan, ja se on piirikunnan kolmanneksi suurin kaupunki Coffeyvillen ja Independencen jälkeen. ==Lähteet== Luokka:Kansasin kaupungit
Irakli Labadze

Irakli Labadze (, s. 9. kesäkuuta 1981 Tbilisi, Georgian SNT, Neuvostoliitto) on georgialainen tennispelaaja. Vasenkätinen Labadze aloitti uransa vuonna 1998, ja häntä valmentaa Roberto Brogin. Labadze ei ole voittanut yhtään ATP- turnausta, mutta on silti ollut parhaimmillaan kaksinpelin maailmanrankingin sijalla 42. Nelinpelissä hänen paras sijoituksensa on ollut sadas. Labadze asuu synnyinkaupungissaan Tbilisissä. == Lähteet == Luokka:Georgialaiset tennispelaajat Luokka:Vuonna 1981 syntyneet Luokka:Elävät henkilöt
X’-teoria

X'-teoria eli X-bar-syntaksi on eräs syntaksin eli lauseiden tutkimuksen ja analysoinnin teorioista. Luonteeltaan teoria on muotoon perustuva eli formaalinen, ja se on kehitetty lähinnä englanninkielisten lauseiden analysointiin. Indoeurooppalaisuudestaan huolimatta metodia voidaan soveltaa kuitenkin melko onnistuneesti myös muihin kieliin. X-bar-syntaksi kehittyi strukturalistisen konstituenttianalyysin pohjalta ja metodeilla onkin paljon yhteistä. Molemmat lähestyvät lauseita lauseketasolla ja kuvaukseen käytetään määrämuotoista puukuvainta eli rakennepuuta. Lähinnä ainut merkittävä ero kahden teorian välillä on, että X-bar-syntaksi pyrkii kuvaamaan tehokkaammin sanojen välisiä suhteita ylimääräisten noodien avulla. Käytännössä tämä tarkoittaa, että X-bar-syntaksin mukaan laaditut puut voivat olla monipolvisempia sekä vaikeammin hahmotettavia. Uutena metodi toi lausekuvaukseen lauseketason lisäksi sanaluokat. Strukturalistit pyrkivät etsimään kielen ilmiöistä selkeää rakenteellista toistuvuutta, mikä johti käsitykseen myös lausekkeiden samuudesta. Aatteen mukaan kaikki kielen lausekkeet ovat rakentuneet universaalin lausekekaavion mukaan, tosin eivät aina orjallisesti: jotain konstituenttia saattaa vastata kato ja sanajärjestys saattaa muuttua. ==Termistö== Analyysin perusyksikkö on lauseke. Lausekkeet jaetaan verbilausekkeisiin VP (verb phrase) ja substantiivilausekkeisiin NP (nominal phrase). Edelleen substantiivilausekkeet voidaan hajottaa pääsanaan, spesifioijiin sekä lisämääritteisiin. Vapaista määritteistä yleisimpiä ovat adjektiivirakenteet. Spesifioijat ovat useissa kielissä yhteydestä riippuen pakollisia määreitä, jotka kulkevat erottamattomasti nominin mukana. Nimensä mukaisesti ne tarkentavat sanan merkitystä. Spesifioijista yleisimpiä ovat niin kutsutut determinoijat, esimerkiksi englannin the, a, an. Suomessa variaatiosta johtuen determinoijiksi voidaan ajatella puhekielessä esiintyvät se, ne. Spesifioijien erikoistyyppinä voidaan pitää demonstratiiveja kuten this, that. Analyysin lähtökohtana on, että spesifioijat viittaavat aina välittömästi pääsanaansa, kun määritejonot voivat olla monipolvisia. Spesifioija merkitään noodiin X" puukuvaimen ensimmäiselle tasolle. Määrite on teoriassa yleisnimitys niin määritteille kuin täydennyksillekin. Ne merkitään X'-noodilla. Mikäli määrite on pakollinen (kuten objekti), se asettuu pääsanansa sisarnoodiin eli hierarkkisesti saman arvoiseksi. Vapaat määritteet luokittuvat aina pääsanansa yläpuolelle. Vapaat määritteet ovat substantiivilausekkeissa yleisimmin attribuutteja, adjektiiveja tai muita tarkennuksia. Verbin vapaat määritteet voivat olla muun muassa adverbiaaleja. Täydennyksiä puolestaan edustaa verbeillä tärkeimpänä objekti (riippuen verbin paikkaisuudesta). Noodeilla tarkoitetaan puukuvaimen solmukohtia, jotka kuvaavat lauseen hierarkiaa. X-bar-syntaksi nimeää noodit erikseen X-kirjaimella, mikä on ratkaisevin ero verrattuna konstituenttianalyysiin. == Katso myös == * Konstituenttianalyysi Luokka:Lauseoppi Luokka:Tieteelliset teoriat
Summan tulihelvetti

Summan tulihelvetti on Pentti H. Tikkasen kirjoittama sotaromaani. Luokka:Pentti H. Tikkasen teokset Luokka:Romaanit toisesta maailmansodasta Luokka:Vuoden 1980 kirjat
Viala

Viala voi tarkoittaa ainakin seuraavia: * Viala-du-Pas-de-Jaux, kunta Aveyronin departementissa Ranskassa * Viala-du-Tarn, kunta Aveyronin departementissa Ranskassa * Calmels-et-le-Viala, kunta Aveyronin departementissa Ranskassa * Viala, kylä Halikon asemanseudulla * Viala, pientaajama Vingåkerin kunnassa, Södermanlandin läänissä, Ruotsissa * Viala, yksi Gutedel-viinirypälelajikkeen monista nimityksistä.
Ratula (Kouvola)

Ratula on Kouvolan kylä Struven ketjun perusviivalla, osa entistä Elimäen kuntaa, joka yhdistyi 1. tammikuuta 2009 Kouvolaan. Vanhoissa kartoissa Rattula Winter, T. Metsähallituksen sotilasvirkatalokartat 1853-1941. Kylä sijaitsee Kouvolan lounaisosassa. Ratulan koulussa on ollut pari-kolmekymmentä oppilasta ja se lakkautettiin vuonna 2015 Tilastokeskus: Koulutuksen järjestäjät ja oppilaitokset 2015 http://tilastokeskus.fi/til/kjarj/2015/kjarj_2015_2016-02-11_fi.pdf. Ratulassa sijaitsee myös seuratalo, jossa yleensä kerran vuodessa pidetään hirvipeijaiset hirvenmetsästyskauden päätteeksi omille kyläläisille. Kylän läpi virtaa TeutjokiRatula, Kansalaisen karttapaikka. Seudulla asuu paljon viljelijöitä. ==Kylä Struven ketjun perusviivalla== Yksi Unescon maailman perintökohteisiin kuuluvan Struven ketjun perusviivoista mitattiin Elimäen Ratulassa. Ratulan Linnakalliolle johtaa polku, jonka päästä löytyvät kallioon hakattuna merkinnät. Paikallisen perimätiedon mukaan venäläinen sotaväki on pitänyt siellä leiriään. Tarkimmat voivat löytää kalliosta siihen viittaavaa kirjoitusta Kouvolan suunnistajat: Rastit odottavat Linnakallion maastossa etsijäänsä 20.6.2017 . Perusviiva on pituudeltaan on 2 629 metriä. Se mitattiin 2 millimetrin tarkkuudella Juhani Kakkuri: Venäläis-skandinaavinen astemittaus. Pisteet merkittiin poraamalla kallioon muutaman sentin halkaisijaltaan oleva reikä. Tiettävästi porausreikiin kiinnitettiin lyijyllä myös kuparilaatta, mutta ne ovat aikojen saatossa hävinneet kaikilta pisteiltä. Lyijy oli tuohon aikaan arvokasta materiaalia porausreikiin säilöttäväksi, joten Museoviraston mukaan valumerkkien lyijy päätyi paikallisten metsämiesten luodeiksi. Suomeen mitattiin kolme ketjun kymmenestä perusviivasta. Muut Suomen perusviivat sijaitsevat Oulussa ja Aavasaksalla. Suomen sisällä Struven ketju yhdisti 1900-luvun puoliväliin asti Etelä- ja Pohjois-Suomen kolmioketjut toisiinsa Maanmittauslaitos: Struven ketjun historia. Struven ketju on Elimäen näkymätön maailmanperintökohde. Struven ketju ulottui Jäämereltä Mustallemerelle. Mittapisteitä osuu myös Elimäen nurkalle Struven ketju on Elimäen näkymätön maailmanperintökohde. ==Ratulan raikas== Ratulan kylässä on urheiluseura nimeltään Ratulan Raikas. Ratulan Raikkaan toimintaan kuuluu mm lentopalloa ja jalkapalloa. Jalkapallossa seura on voittanut kolme kertaa Elimäen kyläsarjan vuosina 1978, 2014 ja 2015. == Lähteet == Luokka:Elimäen kylät Luokka:Struven ketju
Vox Elevato

Vox Elevato -musiikkifestivaali on Konneveden seurakunnan järjestämä hengellisen, kirkollisen ja elämänkatsomuksellisen musiikin festivaali, joka järjestettiin ensimmäisen kerran 2007.Konneveden seurakunta (Internet Archive) Kesällä 2008 Vox Elevato järjestettiin 26.6.–6.7.2008 Konnevedellä samaan aikaan vietettävien pitäjän perinteisten Konnevesipäivien kanssa. Vox Elevato- musiikkifestivaalin taiteellisena johtajana toimii kanttori Alexi Juhanpelto. Festivaali oli tauolla 2010 seurakunnan supistettua musiikin määrärahoja, mutta järjestettiin taas 2011, kun kirkkovaltuustoon valittiin nuoria jäseniä.Kiistelty kirkkofestivaali teki paluun. Yle Uutiset 4.7.2011. Viitattu 15.1.2020 == Lähteet == Luokka:Hengellisen musiikin tapahtumat Suomessa Luokka:Konnevesi
(84522) 2002 TC302

2002 TC302 on transneptuninen kohde, joka kiertää Aurinkoa noin 39–72 AU:n etäisyydellä. Kappaleen halkaisijan arvioidaan olevan noin 584 km. 2002 TC302 on todennäköisesti myös kääpiöplaneetta. Aikaisemmin 2002 TC302 oli arvioitu paljon suuremmaksi kuin uudempi arvio. ==Lähteet== Luokka:Transneptuniset kohteet Luokka:Kuiperin vyöhyke Luokka:Mahdolliset kääpiöplaneetat
Shrek 3-D

Shrek 3-D (myös tunnettu nimellä Shrek 4-D) on vuoden 2003 yhdysvaltalainen lyhytelokuva, joka kuuluu Shrek-elokuvasarjaan. == Juoni == Shrek 3-D jatkuu siitä, mihin Shrek jäi. Fiona ja Shrek ovat juuri aloittaneet kuherruskuukautensa, mutta Lordi Farquaadin apulainen Thelonious sieppaa Fionan. Shrek ja Aasi joutuvat pelastamaan Fionan. == Äänirooleissa == Alkuperäinen näyttelijä Suomalainen näyttelijä Rooli Mike Myers Samuli Edelmann Shrek Eddie Murphy Jukka Rasila Aasi Cameron Diaz Tiina Isohanni Prinsessa Fiona John Lithgow Eero Saarinen Lordi Farquaad Luokka:Shrek- elokuvat Luokka:Yhdysvaltalaiset lyhytelokuvat Luokka:Vuoden 2003 yhdysvaltalaiset elokuvat Luokka:3D-elokuvat
Colleen Clinkenbeard

Colleen Smith Clinkenbeard (s. 13. huhtikuuta 1980 Shreveport, Louisiana) on yhdysvaltalainen ääninäyttelijä ja ääniohjaaja, joka oli vastaan ottamassa American Anime -palkintoa vuonna 2007 parhaasta näyttelijäkaartista. ==Biografia== Colleen syntyi Louisianassa, mutta kävi high schoolia Colleyvillessä, Texasissa, josta hän valmistui vuonna 1998. Tämän jälkeen Colleen muutti Floridaan, jossa hän opiskeli näyttelemistä Floridan valtionyliopistossa. Valmistuessaan vuonna 2002 Colleen aloitti ääninäyttelemisen vuonna 2004 muutettuaan takaisin Texasiin, jolloin hän sai myös ensimmäisen merkittävän roolinsa animesarjasta Kiddy Grade. Sitä ennen Colleen näytteli teattereissa. Hän on tehnyt ääniroolien lisäksi ääniohjaamista ja ohjaamista työskennellessään FUNimationilla. Colleen on agnostikko. == Aiheesta muualla == * * Voice Chasers * Anime News Network * Crystalacids * TV.com Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Ääniohjaajat Luokka:Videopelien ääninäyttelijät Luokka:Vuonna 1980 syntyneet Luokka:Elävät henkilöt
Back from the Futer

Back From The Futer on Aavikon kolmas pitkäsoittoalbumi, joka julkaistiin vuonna 2005 sekä CD:nä että vinyylinä. == Kappaleet == # # # # # # # # # # # == Aiheesta muualla == * Back From The Futer Discogs.comissa. Luokka:Aavikon albumit Luokka:Vuoden 2005 albumit
Kansei-uudistukset

Kansei-uudistukset () olivat sarja uudistuksia, joilla yritettiin parantaa useita Tokugawa-bakufua vaivaavia ongelmia 1700-luvun Japanissa. Uudistukset ovat saaneet nimensä Kansei-aikakaudesta. Kansei-uudistukset kestivät vuodet 1787–1793. Uudistuksia toteutti rōjū-vanhempien johtaja ja shōgun Tokugawa Yoshimunen veljenpoika Matsudaira Sadanobu. Vuonna 1788 hänestä tuli shōgun Tokugawa Ienarin sijaishallitsija. Asemassaan hänellä oli mahdollisuus tehdä radikaaleja muutoksia. Kansei-uudistuksia edelsivät useat luonnonkatastrofit ja levottomuudet. Valtion talous oli huonossa kunnossa, inflaatio kasvoi ja korruptio oli lisääntynyt. Niinpä esimerkiksi veronkantoa tehostettiin, menoja leikattiin, ulkomaankauppaa rajoitettiin ja verojärjestelmän epäkohtia poistettiin. Sadanobu ei kuitenkaan onnistunut yrityksissään hallita hintojennousua tai rajoittaa kaupankäyntiä. Vaikka uudistukset toivat Japanin talouteen väliaikaista helpotusta, ne eivät parantaneet ratkaisevasti maatalousväestön vaikeaa tilannetta. Taloudelliselta kriisiltä Japanin pelastivatkin käytännössä uudistuksia seuranneet hyvät sadot. == Lähteet == Luokka: Edo-kausi
Kansakunnan henkilöitymä

Kansakunnan henkilöitymä on kansakunnan antropomorfismi eli ihmisenkaltaistus kuvitteelliseksi henkilöksi. Henkilöitymä voi olla yhteyden ja käyttötarkoituksen mukaan ihannoitu, karrikoitu tai demonisoitu. Henkilöitymähahmoja käytetään muun muassa propagandajulisteissa. Henkilöitymä voi olla yleinen tai tarkemmin määritelty. Esimerkiksi Suomea ja suomalaisuutta edustava Suomi-neito on yleensä johonkin suomalaiseen kansallispukuun pukeutunut nuori nainen, mutta hän voi olla tumma- tai vaaleatukkainen, eikä hänellä ole nimeä; Isoa-Britanniaa ja brittiläisyyttä symboloivalla John Bull -hahmolla taas on nimi ja ammatti, ja yleensä tietynlaiset vaatteet. ==Kansakuntien ja valtioiden henkilöitymiä== Valtio Kuva Kansakunnan henkilöitymä Hollanti-neito Rostam 75px Äiti Albania (Nëna Shqipëria) Pirámide de Mayo Äiti Armenia (Mayr Hayastan) ("Äiti Hayastan") Pikkupoika Manlystä Koroghlu Bangamata (Äiti Bengali) La Belgique tai Belgica. Druk Efígie da República : Bandeirante :Candango : Gaúcho : Tropeiro Awang Budiman Britannia : John Bulll : Wales-neito Äiti Bulgaria Huaso, Roto, Señora Juanita Moai Conchoprimo Om El Donia Monumento al Divino Salvador del Mundo Hispania The Lady of Good Hope frameless|75px Ináng Bayan, Filipinas, Juan dela Cruz Äiti Georgia (Kartvlis Deda) Ezili Dantor, Katrin Kamehameha Austria Fjallkonan Bharat Mata ("Äiti Intia") 75px Ibu Pertiwi Rostam Ériu, Banba, Fódla, Kathleen Ni Houlihan, Hibernia, CailleachO'Rourke Murphy, M. & MacKillop, J. (2006). An Irish Literature Reader: Poetry, Prose, Drama. Srulik Italia Turrita Amaterasu Preah Thong ja Neang Neak Mountie, Johnny Canuck, Le Vieux de '37 (ranskankielisessä Kanadassa), Canada Bereft tai Mother Canada tai Miss Canada Altin Adam Jade keisari Juan Valdez Wanjiku Manas Hellas Äiti Kroatia (Mati Hrvatska) Dangun, Ungnyeo, Yangban La República Mnēmeío Eleftherías Milda Abu Abed 75px Lietuva Hang Tuah Melita Barbarileijona Alegoría de la Patria Mexicana, La China Poblana Lovćenin keiju, Äiti Montenegro Tšingis-kaani Gurkha, Šerpa El Güegüense Äiti Norja. Ola Nordmann & Kari Nordmann, hist. Nór Äiti Makedonia Pak Watan/Ali Faisal Handala Alegoría de la Patria Peruana Polonia Jíbaro Zé Povinho, Efígie da República, Anjo de Portugal Marianne Cecil Rhodes România 75px Svea-mamma Marinus Suomi-neito Germania, Deutscher Miche : Bavaria : Berolina : Hammonia : Borussia : Saxonia Äiti Serbia (Majka Srbija), Kosovo-neito (Kosovska devojka) 75px Merlion Jánošík Kranjski Janez, Peter Klepec Sri Lanka Matha 75px Mama Sranan (Äiti Suriname) Helvetia Jade keisari The Spirit of Sacrifice Čechie, tšekki Vašek, Svejk. Holger Danske, Äiti Tanska Siam Devadhiraj Ana Vatan Koroghlu Rostam Unkari-neito Zealandiahttps://teara.govt.nz/en/photograph/32532/south-african- war-memorial-waimate Timur Kasakka Mamay Efigie de la República Äiti Venäjä Green Mountain Boys Neljä kuolematonta Kalevipoeg Juan Bimba Columbia Setä Samuli Lady of Liberty Johnny Rebel 75px Billy Yank == Lähteet == == Aiheesta muualla == Luokka:Maskotit *
Pro Pilkki

Pro Pilkki (myös Propilkki ja ProPilkki) on Mikko Happon ja Janne Olkkosen luoma pilkkimisaiheinen videopeli, jonka ensimmäinen versio julkaistiin vuonna 1999. Peliä jaetaan freewarena. Peliä pidetään maailman ensimmäisenä pilkkimissimulaattorina, ja tarkoituksena siinä on kalastaa suomalaisissa järvissä, joista osa on kuvitteellisia. Pelissä on mahdollisuus pelata internetyhteyden välityksellä toisia verkossa pelaavia pelaajia vastaan. Pelissä hankittuja kalaennätyksiä oli voinut tallentaa pelin virallisille sivustolle käyttämällä koodinumeroita, jotka kertovat kalalajin sekä painon. Henkilökohtaiset ennätykset tallentuvat automaattisesti peliin. Vuonna 2013 pelille julkaistiin jatko-osa Pro Pilkki 2 (usein kirjoitusasultaan Propilkki 2), jossa on uusi pelimoottori ja parannellut grafiikat. Pelin 1.0, eli varsinainen "valmis" versio julkaistiin kuitenkin vuonna 2013. Mobiiliversio julkaistiin 2015 ja peliä kehitetään ja päivitellään edelleen. == Pelaaminen == Pro Pilkin käyttöliittymä on hyvin yksinkertainen. Vesistö avautuu ruudun vasemmalle puolelle ja toiminnot valikkoineen sijoittuvat oikeaan reunaan. Pro Pilkkiä pelataan käyttämällä hiirtä ja sen kahta perusnäppäintä (+ välilyöntiä vaihtoehtoisesti). Vasemmalla näppäimellä pilkkiä heilutellaan yrittäen saada kalat kiinnostumaan vieheestä. Samalla näppäimellä myös mahdollinen saalis nostetaan ylös (siima voi myös katketa, jos kala on liian suuri). Pro Pilkissä on 32 erilaista vesistöä, joissa pelaaja voi kalastaa. Normaalissa pelissä yhdessä kisassa on useita eri vastustajia, joita pystyy myös vakoilemaan kiikareilla. Pilkkikisan voittaaksesi pelaajan tulee ehtiä ennen ajan loppumista punnituspaikalle (myöhästymällä häviää kisan). Pelissä on mahdollisuus kisata myös Cup-kisoissa. Pelissä on käyty SM-kisat vuosina 2008–2014. Kalastettavia kaloja ovat ahven, hauki, kiiski, kirjolohi, kuha, lahna, pasuri, siika, särki, taimen, rautu ja made. == Lähteet == == Aiheesta muualla == *Pro Pilkki 2:n viralliset kotisivut Luokka:Freeware-pelit Luokka:Simulaatiopelit Luokka:Verkkomoninpelit Luokka:Suomessa kehitetyt videopelit Luokka:Vuoden 1999 videopelit
Guandong-armeija

pienoiskuva|Guandong-armeijan päätukikohta Changchunissa. pienoiskuva|Guandong-armeija sotaharjoituksissa. Guandong-armeija eli Kwantung-armeija (, ) oli keisarillisen Japanin armeijan armeijaryhmä. Se sai nimensä Guandongin eli Kwantungin vuokra-alueesta, jonka alueelta se toimi. Sen päätukikohta oli Changchunissa eli Hsinkingissä. Siitä tuli keisarillisen Japanin armeijan suurin ja arvostetuin haara: monet sen jäsenistä, kuten Hideki Tōjō, kohosivat merkittäviin asemiin sekä Japanin armeijassa että siviilihallinnossa. Prinssi Tsuneyoshi Takeda toimi yhteysupseerina Japanin keisarillisen hovin ja Guandong-armeijan välillä. Vaikka armeija oli nimellisesti alisteinen keskuskomennolle, se toimi monissa tapauksissa huomattavan itsenäisesti. Sillä oli keskeinen rooli Mukdenin välikohtauksessa, sitä seuranneessa Mantšurian valtauksessa ja miehityksessä sekä toisessa Kiinan–Japanin sodassa. Halhin-Golin taisteluiden jälkeen se asetettiin suoraan Daihonein eli ylimmän sotaneuvoston hallintaan. Tyynenmeren sodan puhkeamisen jälkeen sen joukkoja ja kalustoa siirrettiin taistelemaan Yhdysvaltoja vastaan Tyynellemerelle. Guandong-armeija oli myös vastuussa monista pahimmista Japanin sotarikoksista, ja useita sen jäseniä tuomittiin kuolemaan Tokion kansainvälisessä sotarikostuomioistuimessa toisen maailmansodan jälkeen. == Aiheesta muualla == Luokka:Japanin sotahistoria Luokka:Taistelu Mantšuriasta Luokka:Keisarillisen Japanin armeija
Sindh

Sindh (, ) on Pakistanin eteläisin provinssi. Sen pinta-ala on 140 914 km² ja asukasluku noin 40 miljoonaa. Sindhin pääkaupunki on Karachi. Indusjoki virtaa Sindhin halki. Osa Sindhiä on hedelmällistä ja tärkeää maatalousmaata. Intian rajalla provinssin eteläosassa levittäytyy Tharin autiomaa. Sindhin provinssin yleisimpiä kieliä ovat sindhi ja urdu. Sindh oli ensimmäisiä alueita Etelä- Aasiassa, johon islaminusko levisi. Sindhissä vallitsee subtrooppinen ilmasto. Kesällä voi olla 46 astetta lämmintä, mutta joulu-tammikuussa lämpötila on vain muutamia asteita nollan yläpuolella. Vuotuinen sademäärä, noin 150–200 mm, kertyy pääosin heinä- ja elokuun aikana. == Arabivalloitus 700-luvun alussa == Sindhin arabivalloituksesta on tietoa vain vähän, ja sekin on peräisin myöhäisistä lähteistä. Vuoden 711 jälkeen ismaeliitit olivat nykyiseen Pakistaniin kuuluvassa Sindhissä.Ohlig, 2000, s. 227–235 Valloituksesta kertoo lyhyesti Bagdadissa vaikuttanut Baladhuri (820–892), ja ainoa sindhiläinen lähde on vuodelta 1261 tekijänä Cachnamah. Tämä on nähtävästi päässyt käyttämään varhaisia arabilähteitä, mukaan lukien Baladhur. Cachnamah korostaa kahta asiaa, kuvernöörin keskeistä asemaa valloituksen ohjaajana sekä ennustajien ja viisaiden miesten varoituksia, että arabivalloitus oli ennalta määrätty. Näiden kahden raportin ilmoittamia kaupunkeja ei ole varmuudella tunnistettu.Kennedy 2007, s. 296–297 ==Merkittäviä kaupunkeja== *Hyderabad *Karachi *Larkana *Mirpurkhas *Sukkar *Sukkur == Lähteet == * * === Viitteet === *Provinssihallinnon virallinen kotisivu
Live at the BBC (Popeda)

Live at the BBC on suomalaisen Popeda -yhtyeen kolmastoista studioalbumi, joka julkaistiin vuonna 1995. == Kappaleet == # "Holtiton nainen" (- ”Honky Tonk Women” -) (Jagger-Richards, suom.san: I. Ainiala) \- 3'27 # "Kuulat sekaisin" (säv./sov: V-P. Hautamäki, san: P. Mustajärvi-T. Mikkonen) \- 3'17 # "Nyrkki- Kyllikki" (säv./sov./san: T. Mikkonen) \- 2'54 # "Vankilalaulu" (säv./san: I. Ainiala) \- 3'29 # "Selma" (säv: S. Hakasalo, san: K. Kattilakoski, sov: J. Louhivuori-J. Niemi-S. Hakasalo) \- 3'16 # "Lauri Moskovassa" (säv./sov: V-P. Hautamäki, san. P. Mustajärvi) \- 2'08 # "Punaista ja makeaa" (säv./sov: M. Petander, san: P. Mustajärvi) \- 2'59 # "Masuunimestarin musta maanantai" (säv./sov: V-P. Hautamäki, san: P. Mustajärvi) \- 2'31 # "Olen valmis" (säv./sov: V-P. Hautamäki, san: P. Mustajärvi) \- 3'56 # "Raswaa koneeseen" (säv./sov: T. Mikkonen, san: P. Mustajärvi) \- 2'25 # "Palle and the Boys" (säv./sov: V-P. Hautamäki, san: P. Mustajärvi-T. Mikkonen) \- 3'20 # "Soittomatkalla" (- ”Needle and Spoon” -) (säv./sov: Allen Collins-Ronnie Van Zant, san: P. Mustajärvi) \- 3'14 # "Työtön kummitus" (säv./sov: M. Petander, san: P. Mustajärvi) \- 2'35 # "Bebobbahobbin'" (säv./sov: E. Lehtinen-P. Mustajärvi-A. Puukka-T. Mikkonen, san: P. Mustajärvi) \- 2'09 # "Viimeiset kaupungit" (säv: V-P. Hautamäki, sov: V-P. Hautamäki-M. Petander, san: J. Leskinen) \- 4'17 == Tekijät == ===Kokoonpano levyllä=== * Pauli Mustajärvi – laulu * Kari Holm – rummut ja perkussiot * Jukkis Järvinen – hammond ja flyygeli * Sami Ruusukallio – basso * Costi Hautamäki – kitara, huuliharppu, säkkipilli, Thai-pilli, laulu (kappale 5) * Markku Petander – kitara, mandoliini, suica, sitar, cavaquinho, saxofoni, pandeiro, haitari, nokkahuilu, berimbau, e-bow, saha, goafoni ===Muut=== * Äänitetty Lontoossa BBC:n studioilla 6. toukokuuta 1995. * Kansi: Epe Helenius, Kari Lahtinen == Lähteet == Luokka:Popedan albumit Luokka:Vuoden 1995 albumit
Balochistan

Balochistan () on Pakistanin läntisin provinssi. Sen pinta-ala on 347 190 km², joten se on Pakistanin provinsseista laajin. Asukkaita siellä on vajaat kymmenen miljoonaa. Balochistanin pääkaupunki on Quetta. Balochistan on osa historiallista Belutšistania, jonka aluetta on myös Iranin ja Afganistanin puolella. == Maantiede ja ilmasto == Balochistan on Iranin ja Afganistanin rajanaapuri, ja sillä on pitkä rantaviiva Arabianmerellä. Maastoltaan Balochistan on enimmäkseen vähäsateista kivikkoerämaata.Balochistan Development Gateway Eniten sataa maakunnan koillisosassa: 200–500 mm vuodessa.Provinssin hallituksen virallinen kotisivu Quettassa on kuuminta kesäkuusta elokuuhun, jolloin keskimääräinen päivän ylin lämpötila on 35–36 celsiusastetta. Marraskuusta helmikuuhun yön keskimääräinen alin lämpötila on pakkasen puolella. == Historia == Kaivaukset Mehrgarhissa ovat paljastaneet asutusta 9 000 vuoden takaa. Nämä ovat vanhimpia jäänteitä ihmisistä, jotka ovat siirtyneet metsästäjä-keräilijäkulttuurista maanviljelykseen.Provinssin hallituksen virallinen kotisivu: Historia Aleksanteri Suuren valtakunta ulottui nykyisen Balochistanin alueelle. Sille nimen antaneet belutšit eli baluchit saapuivat seudulle vasta 1300-luvulla. Balochistan oli brittien vallassa vuosien 1877–1947 ajan osana brittiläistä Intiaa. Balochistan sai nykyiset rajansa vuonna 1970. Balochistania ovat koetelleet monet maanjäristykset. Balochistanin maanjäristys vuonna 1945 vaati noin 4 000 ihmisen hengen. Pakistanin maanjäristys 2008 surmasi yli 200 ja Pakistanin maanjäristys 2013 yli 500 henkeä. Balochistanissa on ollut alueen itsenäisyyttä ajanutta aseellista toimintaa Pakistanin itsenäisyydestä lähtien ja siihen liittyvä väkivalta on kasvanut ja vähentynyt aalloittain seuranneina vuosikymmeninä.Nykyisin alueella on useita aktiivisia aseellisia järjestöjä. == Talous ja liikenne == Balochistanissa on maakaasua, öljyä ja kultaa, mutta niitä ei ole juuri hyödynnetty. Kuivuus rajoittaa maanviljelystä. Vehnää, hirssiä ja riisiä viljellään kotitarpeiksi, hedelmiä myös myyntiin. Lampaankasvatus on laajamittaista. Pienimuotoinen teollisuus tuottaa tekstiileitä, elintarvikkeita ja pieniä koneita. Quettan lentokenttä palvelee kotimaanliikennettä. Sinne menee rautatie ja maantie Karachin satamakaupungista. Maantieverkko yhdistää suurimpia kaupunkeja, muuten liikenneyhteydet ovat huonot. == Väestö ja koulutus == Suurimmat etniset ryhmät ovat belutšit, paštut ja sindhit. Puhutuimmat kielet ovat belutši, brahui, paštu ja sindhi. Vuonna 2013 vain 41 prosenttia väestöstä laskettiin lukutaitoisiksi. Erityisen huono on naisten lukutaitotilanne. Monet koulurakennuksista ovat rappiolla, kaikissa ei ole sähköä. Balochistanin yliopisto on perustettu 1970. == Politiikka == Maakunnassa asuvat belutšit eli baluchit ovat tyytymättömiä Pakistanin keskushallintoon. Belutšit vaativat itselleen suurempaa osaa alueen luonnonvaroista. Tyytymättömyys on usein puhjennut väkivaltaisuuksiksi. Keskushallintoa syytetään kidnappauksista ja muista ihmisoikeusrikkomuksista. == Lähteet == == Aiheesta muualla ==
American Anime -palkinto

American Anime -palkinnot (American Anime Awards) olivat ICv2:en jakamia palkintoja, joita jaettiin eri kategorioissa vuoden parhaille Pohjois- Amerikassa julkaistuille animeen ja mangaan liittyville tekijöille, sarjoille ja elokuville. Palkintoa jaettiin vain kerran New Yorkissa vuonna 2007. == Kategoriat == * Paras anime-elokuva * Paras anime komedia * Paras pitkä sarja * Paras lyhyt sarja * Paras manga * Paras näyttelijäkaarti * Paras näyttelijä * Paras näyttelijätär * Paras näyttelijä komediassa * Paras näyttelijätär komediassa * Paras DVD pakkauksen suunnittelu * Paras animen tunnuslaulu == Eniten palkintoja saaneet sarjat == Animesarjat Vuodet Määrä Fullmetal Alchemist 2007 5 FLCL 2007 2 Zatch Bell 2007 2 == Eniten palkintoja saaneet ääninäyttelijät == Näyttelijät Voitot Vic Mignogna 2007 Mary Elizabeth McGlynn 2007 Dave Wittenberg 2007 Debi Derryberry 2007 == Aiheesta muualla == * IGN * ICv2 Luokka:Animeteollisuus Luokka:Televisio-ohjelmapalkinnot
Süddeutsche Zeitung

Süddeutsche Zeitung on saksalainen sanomalehti. Lehden päämaja on Münchenissä. Lehti on perustettu 6. lokakuuta 1945. Vaikka sanomalehden nimi tarkoittaakin suomeksi Etelä-Saksan sanomia, luetaan lehteä ympäri Saksan. Lehdellä on arviolta 1,1 miljoonaa lukijaa, mikä tekee siitä yhden Saksan suurimmista lehdistä. Arvomaailmaltaan lehteä pidetään liberaalina. ==Aiheesta muualla== * Süddeutsche Zeitung online edition Syddeutsche Zeitung
Anke Möhring

Anke Möhring (s. 28. elokuuta 1969 Magdeburg, Saksi-Anhalt) on saksalainen entinen uimari ja olympiamitalisti. Hän edusti urallaan Itä-Saksaa. Möhring voitti naisten 400 metrin vapaauinnin olympiapronssia Soulista 1988.http://www.gbrathletics.com/olympic/swimw.htm Hän voitti uransa aikana myös viisi Euroopan-mestaruutta sekä yhden hopean ja pronssin.http://www.gbrathletics.com/sport/swimecw.htm == Lähteet == Luokka:Itäsaksalaiset uimarit Luokka:Itäsaksalaiset olympiamitalistit Luokka:Vuonna 1969 syntyneet Luokka:Elävät henkilöt
Luettelo zombielokuvista

Tämä on luettelo, johon koottu joitakin zombielokuvia. * 28 päivää myöhemmin (28 Days Later, 2002) ** 28 viikkoa myöhemmin (28 Weeks Later, 2007) * Abraham Lincoln vs. Zombies (2012) * Aivokuollut (Braindead, 1992) * Alive (2020) * Army of the Dead (2021) * Bio Zombie (1998) * The Cabin in the Woods (2011) * The Crazies (1973) * The Crazies (2010) * Dark Floors (2008) * Dawn of the Dead (1978) * Day of the Dead (2008) ** Day of the Dead 2: Contagium (2005) * Dead & Breakfast (2004) * Doomsday Book, 2012) * Død snø (2008) * Død snø 2 (2014) * Elävien kuolleiden paluu (The Return of the Living Dead, 1985) ** Return of the Living Dead 2 (1988) ** Return of the Living Dead 3 (1993) ** Return of the Living Dead: Necropolis (2005) ** Return of the Living Dead: Rave to the Grave (2005) * Elävien kuolleiden päivä (Day of the Dead, 1985) * Elävien kuolleiden yö (Night of the Living Dead, 1968) * Evil Dead (1981) * Grindhouse: Planet Terror (2007) * Hautaholvi Helvettiin (Le notti del terrore, 1981) * Horror Stories, 2012) * I Am Legend (2007) * Juna Busaniin (Train to Busan, 2016) ** Seoul Station (2016) ** Peninsula (2020) * Junk: Shiryô-gari (2000) * Karanteeni (Quarantine, 2008) ** Quarantine 2: Terminal (2011) * Kuolleiden aamunkoitto (Dawn of the Dead, 2004) * Kuolleiden talvi (2005) * Kuolleiden valtakunta (Land of the Dead, 2005) ** Diary of the Dead (2007) ** Survival of the Dead (2009) * Käärme ja sateenkaari (The Serpent and the Rainbow, 1988) * Lötköjen yö (Night of the Creeps, 1986) * Maggie (2014) * Night of the Living Dead (1990) * Noituutta (Dead & Buried, 1981) * Outpost (2008) * The Rage (2007) * Raiders of the Living Dead (1986) * Rampant (2018) * REC (2007) * REC 2 (2009) * REC 3: Genesis (2012) * Resident Evil (2002) ** Resident Evil: Apocalypse (2004) ** Resident Evil: Tuho (Resident Evil: Extinction, 2007) ** Resident Evil: Afterlife (2010) ** Resident Evil: Retribution (2012) ** Resident Evil: The Final Chapter (2016) * Resident Evil: Degeneration (2007) ** Resident Evil: Damnation (2012) ** Resident Evil: Vendetta (2017) * Resident Evil: Welcome to Raccoon City (2021) * Rise of the Zombies (2012) * Route 666 (2001) * Shaun of the Dead (2004) * The Signal (2007) * Slices of Life (2010) * Slime City Massacre (2008) * Slither (2006) * Stacy (2001) * The Stink of Flesh (2005) * Valkoinen zombi (White Zombie, 2007) * Versus (2000) * Uinu, uinu lemmikkini (1989) ** Uinu, uinu lemmikkini 2 (1992) * Warm Bodies (2013) * War of the Dead (2011) * Wild Zero (2000) * World War Z (2013) *Zombi 3 (1988) *Zombi 4 (1988) *Zombie Flesh Eaters (1979) *Zombie High (1987) *Zombi Holocaust (1980) *Zombi Horror (1981) *Zombieland (2009) **Zombieland: Double Tap (2019) *Zombie Night (2003) *Zombie Night 2 (2006) *Zombie Nightmare (1986) *Zombies (2003) zombie *